OSNOVNA ŠKOLA IVANA MAŽURANIĆA

 VINKOVCI

 S. S. Kranjčevića 2

**ZAPISNIK SA SJEDNICE UČITELJSKOG VIJEĆA**

održane 2. svibnja 2017.

Dnevni red:

1. Verifikacija Zapisnika s prošle sjednice Učiteljskog vijeća
2. Izvještaj sa sjednica Razrednih vijeća
3. Evaluacija Školskog preventivnog programa
4. Nagrade učenicima - prijedlog
5. Različito

Dnevni red je usvojen.

Za ovu sjednicu nitko nije ispričao svoj nedolazak.

**Ad.1)** Zapisnik prošle sjednice je svima poslan na mail adrese te je usvojen. Nije bilo nikakvih prijedloga ni komentara.

**Ad.2)** Psiholog iznio izvještaj sa sjednice RV koje su održane 5. i 6. travnja (postoje zapisnici). Ravnateljica napomenula razrednici 8.c razreda da pozove roditelje učenika koji imaju loše ocjene kako bi ih osvrnula na probleme s ocjenama te kako bi oni potaknuli učenike da se potrude za kraj nastave kako bi za kraj imali pozitivne ocjene.

**Ad.3)** Psiholog iznio izvještaj o provedenim aktivnostima Školskog preventivnog programa. U svim odjeljenjima su odrađene radionice na određene teme iz prevencije nepoželjnih ponašanja, tolerancije, nenasilnih rješavanja sukoba i sl. Razrednici su pozvani da po potrebi daju prijedloge za dodatne aktivnosti u dogovoru s psihologom. Nastavnica Velić predložila da se održi radionica na temu bontona.

**Ad.4)** Ravnateljica predložila da se priznanja i nagrade daju učenicima koji su osvojili prva tri mjesta na Županijskom natjecanju i onima koji su sudjelovali na Državnom natjecanju. Nagrade će biti prigodne knjige. Svi su se složili. Rekla je također da razrednici osmih razreda provjere koji učenici od prvog razreda prolaze s odličnim uspjehom (5,00) i uzornim vladanjem, jer će i ti učenici dobiti pohvalnice i nagrade.

**Ad.5)** Ravnateljica napominje da se održe zadnji roditeljski sastanci te da se naprave zapisnici istih.

Napomenula je da zaključivanje ocjena mora biti javno (pred cijelim razredom), a da razrednici Razrednom vijeću daju prijedloge za vladanje, a Razredno vijeće o tome odlučuje.

Ravnateljica podsjeća da svaki učenik ima pravo i zadnji nastavni dan odgovarati kako bi popravio ocjenu. Predložila je da se učenicima koji žele veću ocjenu pismenim putem omogući da pišu gradivo koje obuhvaća cijelu školsku godinu.

Upisi u prve razrede biti će 1. i 2. lipnja, a dežurstvo će biti objavljeno na oglasnoj ploči (ravnateljica je pročitala plan kada će tko dežurati).

Dan škole biti će 14. lipnja, kada će se održati i svečana sjednica Učiteljskog vijeća te podjela nagrada učenicima i mentorima. Ravnateljica je zadužila nastavnicu Šego da organizira prigodni program za taj dan.

Vremenik daljnjih aktivnosti i događaja za lipanj biti objavljen na oglasnoj ploči do 1. lipnja.

Nastavnica Mirna Katičić obavijestila ostale nastavnike da će tri učenice osmih razreda iz 8.a iz 8.b) biti u Italiji u sklopu projekta Migrations, od 22. do 26. svibnja pa moli za poštedu od usmenih ispitivanja dan-dva nakon što se učenice vrate.

Nastavnica Pernar istaknula kako učenici osmih razreda ne nose preobuću. Ravnateljica rekla da je dužnost dežurnog nastavnika, ali i drugih nastavnika upozoriti učenike i poslati ih da se preobuju.

Ravnateljica: Marina Markić, prof.

Zapisničar: Robert Kovačević, dipl. psiholog, prof.